**Igra: MOJE SRCE**

* osvijestiti kod djeteta naklonost i privrženost određenim osobama, ljubimcima, predmetima

**Tok igre:**  - razgovor s djetetom (djecom) o njihovoj naklonosti osobama iz njihove bliže i dalje okoline, ljubimcima i drugim životinjama i predmetima.

Nakon toga dati djeci papir i bojice kako bi nacrtali svoje srce, a u njemu odrediti mjesto za svaku od ljubavi.U te prostore nacrtati  (nalijepiti ako rade iz kolaž papira) osobe, ljubimce, predmete. Dobro bi bilo da se i roditelji u to uključe! Sva ta „srca“ zalijepiti u jedno veliko srce.

**Igra: ČAROBNA VREĆICA**

* Pogađanje predmeta po opipu (opisivanje i imenovanje)
* Likovni prikaz predmeta (samo po opipu – ne ga pogledati)
* Stvaranje kratke priče na osnovi izvučenog predmeta (ili sličice) iz vrećice

**Igra: POGODI ZVUK**

* proširivanje spoznaje o sudjelovanju različitih zvukova u našim doživljajima

Potrebno je: desetak neprozirnh bočica ili kutijica u koje se stavljaju različite stvari: riža, grah, kamenčići, gumbi, novčići, voda, pijesak…..

**Tok igre:** - šuškanjem pogađate što se nalazi u bočici (kutijici)

                 -napraviti mali orkestar i uz šuškanje pjevati poznatu pjesmu ili brojalicu (možete imati i smiješni ples)

**IGRA KAZALIŠTA**

* govorno izražavanje, bogačenje rječnika, uživljavanje u lik koji se tumači

Potrebno je : - lutke kuhače (osmisliti likove po želji djece)

                         -lutke koje su djeca nacrtala na papiru a vi ih zalijepili na karton i sve to na štapić

**Tok igre**:  Počinje predstava!

                  Likovi mogu  biti iz priče, pa predstava prati tok same priče, a mogu biti slobodno izabrani pa se predstava stvara u trenutku!

**Igra:  MOJA LOPTICA JE BLIŽE**

* razvija se koncentracija, preciznost, strpljivost, ustrajnost, natjecateljski duh

Potrebno je: - male loptice (npr. od folije) ili gumbići, novčići, autići  (po vašem izboru)

**Tok igre:** - odrediti cilj (npr. rub kuhinjskog elementa, kreveta, frižidera, zida)

* svaki član ima jedan ili nekoliko predmeta (po dogovoru)
* svi članovi moraju imati iste predmete,ali ih označiti da se zna koji je čiji
* odrediti liniju s koje se kotrljaju predmeti (ne ih bacati)
* tko ima najviše predmeta u blizini ciljne točke pobjednik je!

**Igra:  POGODI RIJEČ**

* slaganje riječi na osnovu pogođenih slova, pisanje i učenje slova

Potrebno je: -papir i olovka

                       -igra se u paru

**Tok igre:** - jedan od igrača napravi crtice za svako slovo od kojeg se sastoji njegova zamišljena riječ

* drugi igrač nabraja slova. Za svako krivo odabrano slovo prvi igrač crta suigrača (npr glavu , pa jedno oko ,pa drugo oko ……) Pogođeno slovo smješta na odgovarajuću crticu.
* igra traje dok se ne pogodi zamišljena riječ . Ako se nacrta cijeli lik suigrača onda je pobjednik onaj koji je zamislio riječ!

**Igra: VJEŽBAMO**

- male vježbe za razvoj osnovnih mišićnih skupina

- radost zajedničkog sudjelovanja u vježbanju

Potrebno je: loptice, stolac, kuhača, glazba (ne istovremeno – svaki dan po jedno sredstvo-isto za svakog sudionika)

**Tok vježbanja:** - vježbe bi bilo dobro izvoditi svakodnevno svi članovi

* osmisliti po dvije-tri vježbe za ruke, pa za trup, te za noge
* vježbe se mogu raditi  u stojećem, ležećem (trbuh,leđa) i sjedećem stavu
* dobro je dopustiti djeci da sama osmišljavaju vježbe (dobri su u tome)
* vježbe bi  trebalo izvoditi pravilno

**Igra: NAPRAVI PO SLICI**

* grafomotoričke vježbe, razvoj fine motorike, preciznost, precrtavanje po modelu

Potrebno je: -posuda sa soli ili šećerom ili brašnom  (malo veća)

                       -fotografije (crtež ) raznih oblika,brojeva , slova

                       -dijete prstom u posudi pokušava napraviti zadani oblik

                       -dopustiti da i samo dijete kreira svoje oblike

**Igra: SLIKAMO ZAJEDNO**

* razvijamo kreativnost u likovnom izrazu, spremnost na suradnju

Potrebno je: -različiti likovni materijali (papir ,drvene boje, flomasteri, olovke, vodene boje, ljepilo,šljokice, kolaž papir, vuna……..)

**Tok igre:  -**svaki sudionik ima svoj papir i svoj likovni materijal

* na određeni znak svatko započinje svoj likovni izraz (može biti i apstraktni – igre bojom, linijama)
* nakon određenog vremena (npr. 10 minuta) svoj rad predajete onom do sebe (u smjeru kazaljke na satu)
* sljedećih 10 minuta nastavljate likovno izražavanje na tuđem radu
* likovni radovi idu u krug sve dok ne dođete do svog papira
* nastaju interesantni radovi koji su vjerojatno potpuno različiti od vaše prvobitne zamisli

**Igra: MOJA SLIKOVNICA  -  SLOVARICA**

* „učimo“ slova, strpljivost, spretnost pri rezanju škarama
* Potrebno je: -za svako slovo po jedan papir (A4), razni časopisi, reklamni letci, ljepilo, škare

**Tok rada**:  - na papir se napiše ili izreže iz kolaž papira veliko slovo

* dijete u časopisima traži predmet koji počinje sa zadanim slovom, izreže ga i zalijepi na papir s tim slovom
* mogu pomoći i ostali ukućani
* ako se ne može pronaći određeni predmet , dijete ga može nacrtati na manjem komadu papira i zalijepiti
* kad je sve gotovo napravite knjigu (napraviti rupice i privezati ukrasnom trakom ili vunom -po želji)